cyanic-selkie/wikianc huggingface dataset:
பிரான்சிஸ் கோ டீ அல்மெய்டா
பிரான்சிஸ் கோ டீ அல்மெய்டா (Francisco de Almeida, (சு. 1450 – 1 மார்ச் 1510)) இந்தியாவில் போர்ச்சுகீசியர்களின் வாணிபத்தை கவனிக்க முதல் ஆளுநராக நியமிக்கப்பட்டார்.இவர் அரேபிய வியாபாரிகளை தோற்கடித்து போர்ச்சுகீசியரின் ஆதிக்கத்தை நிலைநாட்டினார். கப்பற்படையை வலிமை பெறச் செய்து இந்திய பெருங்கடல் பகுதிகளில் போர்ச்சுகீசியர்களின் செல்வாக்கை உறுதிச் செய்தார். இவரது கொள்கை நீலநீர் கொள்கை ஆகும். இதன்மூலம் குடியேற்றப் பகுதிகளை முழுக்கட்டுப்பாட்டில் கொண்டு வந்தார். சதி முறையை எதிர்த்தர். இவர் வில்லியம் பென்டிங் பரபுவின் முன்னொடி என அழைக்கபட்டர். அல்மெய்டா போர்ச்சுகலுக்குத் திரும்புவதற்கு முன்பு 1510 இல் நன்னம்பிக்கை முனையில் பழங்குடியினருடன் ஏற்பட்ட மோதலில் தனது உயிரை இழந்தார்.
குறிப்புகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:போர்த்துக்கேய நாடுகாண் பயணிகள் பகுப்பு:1450கள் பிறப்புகள் பகுப்பு:1510 இறப்புகள்
சிங்கள நாடு
சிங்கள நாடு (Sinhala Kingdom) தற்கால சிங்கள மொழி பேசும் ஸ்ரீலங்காவின் தெற்கு, தென்கிழக்கு மற்றும் மேற்கு பகுதிகளை கொண்டிருந்தது. சிங்கள நாடு கி மு 543-இல் நிறுவப்பட்டது. அனுராதபுரம், உருகுணை, உபதிஸ்ஸ நுவாரா, பாண்டுதேவ, தம்பதெனிய, பொலன்னறுவை இராச்சியம், தம்பதெனிய, கம்பளை, கோட்டை, சீதாவக்கை மற்றும் கண்டி அரச மரபினர் சிங்கள நாட்டை ஆண்டனர்.
சிங்கள அரச மரபுகள்
சிங்கள நாட்டை ஆண்ட அரச மரபுகள்;
மேற்கோள்கள்
பகுப்பு:ஆசியாவின் முன்னாள் முடியாட்சிகள் பகுப்பு:இந்திய தொன்மவியல் பகுப்பு:மகாபாரதத்தில் நாடுகள்
ஈழத்து முஸ்லீம் இலக்கியம்
இலங்கை முஸ்லீம்கள் என்று தனித்துவமாக அரசியல் ரீதியில் தம்மை அடையாளப்படுத்தி கொள்ளும் பெரும்பாலான இலங்கை முஸ்லீம்களின் தாய் மொழி தமிழ். அவர்களின் ஆக்கங்கள் ஈழத்து முஸ்லீம் இலக்கியம் எனலாம். முஸ்லீம் மரபுகளை அல்லது வடிவங்களை தமிழ் மொழியில் எடுத்தாளும் பொழுதோ முஸ்லீம்களுக்கு தனித்துவமான கருப்பொருள்களை மையமாக கொண்டு எழுதும்போதோ முஸ்லீம் எழுத்தாளர்களால் ஆக்கங்கள் படைக்கப்படும் பொழுது அவ்வாக்கங்கள் ஈழத்து முஸ்லீம் இலக்கியம் என்று குறிக்கப்படலாம்.
பகுப்பு:ஈழத்து முஸ்லீம் இலக்கியம்
பிலால்
பிலால் இப்னு ராபா அல் ஹபாஷி (Bilal ibn Rabah al-Habashi) அடிமையாக இருந்து இஸ்லாத்தினை ஏற்றுக் கொண்டவர்களில் முதலாமவர். இவர் 578-582 காலப்பகுதியில் மெக்காவில் பிறந்த எத்தியோப்பியர் ஆவார்.
அபூபக்கரினால் விடுவிக்கப்பட்ட அடிமைகளில் இவரும் ஒருவர். சிறந்த குரல் வளம் படைத்தவர். இதனால் முகம்மது நபி அவர்கள் ஆப்பிரிக்க அடிமையாக இருந்த பிலாலைத் தனது தொழுகைக்கு அழைப்புவிடும் 'அதான்' சொல்பவராகத் தேர்ந்தெடுத்தார். இவர் "பிலால் இப்னு ரியா", "இப்னு ராபா", "பிலால்-அல்-ஹபாஷி" அல்லது "எத்தியோப்பியாவின் பிலால்" எனவும் அழைக்கப்பட்டார்.
பகுப்பு:பாங்கு சொல்வோர் பகுப்பு:நபித்தோழர்கள் பகுப்பு:580 பிறப்புகள்
காணாங்காடு ஊராட்சி
காணாங்காடு ஊராட்சி (Kanankadu Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள ரிஷிவந்தியம் வட்டாரத்தில் அமைந்துள்ளது. இந்த ஊராட்சி, ரிஷிவந்தியம் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1444 ஆகும். இவர்களில் பெண்கள் 745 பேரும் ஆண்கள் 699 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
குச்சவெளி பிரதேச செயலாளர் பிரிவு
குச்சவெளி பிரதேச செயலாளர் பிரிவு திருகோணமலை மாவட்டத்தில் உள்ள 11 பிரதேச செயலாளர் பிரிவுகளுள் ஒன்று. இப்பிரதேச செயலாளர் பிரிவின் வடக்கு எல்லையில் முல்லைத்தீவு மாவட்டமும், மேற்கு எல்லையை அண்டி பதவிசிறிபுர, கொமரங்கடவெலை, மொரவெவ, ஆகிய பிரதேச செயலாளர் பிரிவுகளும், தெற்கில் திருகோணமலை நகரமும் சூழலும் பிரதேச செயலாளர் பிரிவும் அமைந்துள்ளன. 438 சதுர கிலோமீட்டர் பரப்பளவு கொண்ட இந்தப் பிரதேச செயலாளர் பிரிவில் 24 கிராம அலுவலர் பிரிவுகள் உள்ளன.
2012 ஆம் ஆண்டின் மக்கள்தொகை மதிப்பீட்டின்படி, மொத்த மக்கள்தொகை 33,100 ஆகும். முசுலிம் மக்களைப் பெரும்பான்மையாகக் கொண்ட இப்பிரிவில், 21,307 முசுலிம்களும், 10,553 இலங்கைத் தமிழரும், 1,193 சிங்களவரும், 40 இந்திய வம்சாவளித் தமிழரும் வாழ்கின்றனர். திருகோணமலை மாவட்டத்தில் உள்ள குறைவான மக்கள் அடர்த்தி கொண்ட பிரதேச செயலாளர் பிரிவுகளுள் ஒன்றான இப்பிரிவின் மக்கள் அடர்த்தி சதுர கிலோமீட்டருக்கு 76 பேர்.
கிராம அலுவலர் பிரிவுகள்
இப்பிரதேச செயலாளர் பிரிவிலுள்ள 24 கிராம அலுவலர் பிரிவுகளின் பட்டியல் பின்வருமாறு:
பகுப்பு:திருகோணமலை மாவட்டப் பிரதேச செயலாளர் பிரிவுகள்
சுக. சுப்ரமணியம்
'''சி. சுப்பிரமணியம்''' (பிறப்பு: அக்டோபர் 2 1935) மலேசிய எழுத்தாளர்களுள் ஒருவராவார். '''சுக. சுப்ரமணியம்''' எனும் புனைப்பெயரில் எழுதிவருகின்ற இவர் ஓய்வு பெற்ற தலைமை ஆசிரியருமாவார்.
எழுத்துத் துறை ஈடுபாடு
1950 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். கூடுதலாக சமய, சமுதாயக் கட்டுரைகளை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் வெளிவந்துள்ளன.
உசாத்துணை
பகுப்பு:மலேசியத் தமிழ் எழுத்தாளர்கள் பகுப்பு:1935 பிறப்புகள்
நண்டுகளூடெ நாட்டில் ஓரிடவேளா
நண்டுகளூடெ நாட்டில் ஓரிடவேளா (நண்டுகளின் நிலத்தில் ஓர் இடைவேளை) (Njandukalude Nattil Oridavela)   என்பது 2017 ஆண்டைய  மலையாள நாடக-நகைச்சுவைத் திரைப்படம். படத்தை இயக்கி, உடன் எழுதியவர் அல்தாஃப் சலீம். இப்படத்தில் நிவின் பவுலி, சாந்தி கிருஷ்ணா, ஆஹா கிருஷ்ணா, லால், ஸ்ரீண்டா அஹான், ஐஸ்வர்யா லெக்சி, சிஜு வில்சன், ஷரபூதீன், கிருஷ்ணா சங்கர், திலீஷ் பொத்தன் ஆகிய முன்னணி நடிகர்கள் நடித்துள்ளனர். 19 ஆண்டு இடைவெளிக்குப் பிறகு சாந்தி கிருஷ்ணா இப்படத்தின் மூலம் படங்களில் மீண்டும் வந்துள்ளார். இப்படமானது  அல்தாப் சாலிம் மற்றும் ஜார்ஜ் கோர ஆகியோரால் எழுதப்பட்டது. பாலி ஜூனியர் பிக்சர்ஸ் என்ற தனது பதாகையின் கீழ் நிவின் பவுலி இப்படத்தை தயாரித்துள்ளார். . இப்படம் 2017 செப்டம்பர் 1 அன்று வெளியானது.
கதை
ஒரு மகிழ்ச்சியான குடும்பம். அந்தக் குடும்பத் தலைவி, ஒரு நாள் குளித்துக்கொண்டிருக்கும்போது, தன் மார்பில் ஒரு சிறு கட்டி இருப்பதை அவர் உணர்கிறார். தனக்குப் புற்றுநோயாக இருக்குமோ என்று சந்தேகப்படுகிறார். பல்வேறு மருத்துவப் பரிசோதனைகளுக்குப் பிறகு அவருக்கு மார்பகப் புற்றுநோய் இருப்பது உறுதியாகிறது. அந்தக் கசப்பான உண்மையை, அந்தக் குடும்பத் தலைவி எப்படி எடுத்துக்கொள்கிறார், அந்தக் குடும்பம் எப்படி எடுத்துக்கொள்கிறது என்பதுதான் படம்.
பொதுவாக, நம் நாட்டில் ஒருவருக்கு நோய் ஏற்பட்டால், அவர் குணமாகிறவரை எந்த ஒரு நல்ல செயலையும் செய்யமாட்டார்கள். ஆனால், அப்படி சோகத்தில் மூழ்கி இரிக்கத் தேவையில்லை என்கிறது இந்தப் படம். குடும்பத்தின் முதன்மை உறுப்பினர் புற்றுநோயால் பாதிக்கப்பட்டிருந்தாலும், அந்த வீட்டில் பிறந்தநாள் கொண்டாட்டங்கள் நடைபெறுகின்றன. திருமண வைபவங்கள் மேற்கொள்ளப்படுகின்றன. சுற்றுலாவுக்குச் செல்கிறார்கள். இந்தப் படத்தின் மூலம் ''நோயால பாதிக்கப்பட்டவங்களுக்கு நாம புன்னகையுடன் ஆதரவாக இருப்போம். அவர்களை நாம் மகிழிச்சியாக பார்த்துகாப்போம். நாமும் மகிழ்ச்சியாக இருப்போம்'' என இயக்குநர் செல்ல வருகிறார்.
தயாரிப்பு
ஜார்ஜ் கோராவுடன் இணைந்து திரைக்கதை அமைத்ததுடன் படத்தை அல்தாப் சாலிம் இயக்கியதாக அவர் குறிப்பிடுகிறார். இந்த படத்தின் முதன்மை படப்பிடிப்பு 2016 ஆம் ஆண்டு செப்டம்பர் மாதம் 25 ஆம் தேதி தொடங்கியது. முகேஷ் முரளிதரன் ஒளிப்பதிவு செய்தார். திரைப்படமானது 2017 செப்டம்பர் 01 அன்று வெளியிடப்பட்டது.
வெளி இணைப்புகள்
பகுப்பு:2017 மலையாளத் திரைப்படங்கள் பகுப்பு:2017 திரைப்படங்கள்
திமிசுத்தாரை
திமிசுத்தாரை (Ramjet) எனப்படுபவை ஒருவகை காற்றெரி தாரைப் பொறிகளாகும். இவை வழமையான சுழலும் அமுக்கிகள் ஏதுமற்று, பொறியின் முன்னேறும் இயக்கத்தை வைத்தே உள்வரும் காற்றை அமுக்குகின்றன. இவை சுழிய வேகத்தில் உந்துவிசையை உருவாக்குவதில்லை, எனவே நிலையாயிருக்கும் ஒரு வானூர்தியை இவற்றால் நகர்த்தவியலாது. ஆகையால் இப்பொறிகள் செயல்பட ஆரம்பிக்கும் வேகம் வரைக்கும் வேறுவகையான உந்துகைத் தொகுதிகள் பயன்படுத்தப்படுகின்றன. திமிசுத்தாரைகள் சிறப்பாகச் செயல்புரிய குறிப்பிட்ட அளவு வேகம் தேவை, பொதுவாக மாக் 3 வேகத்துக்கருகில் இவை மிகச் சிறப்பாகச் செயல்புரிகின்றன. பொதுவாக திமிசுத்தாரைகள் மாக் 6 வேகம் வரையிலும் பயன்படுத்தப்படுகின்றன.
அதிவேகப் பயன்பாடுகளுக்காக சிறிய மற்றும் எளிமையான வடிவமைப்பு கொண்ட பொறிகள் தேவைப்படும் இடங்களில் திமிசுத்தாரைகள் பயன்படுத்தப்படுகின்றன, எ-கா: ஏவுகணைகள். பலநேரங்களில் திமிசுத்தாரைகள், துடிப்புத்தாரைகளோடு (Pulsejet) குழப்பிக்கொள்ளப்படுகின்றன; இவற்றுக்கிடையேயான முக்கிய வேறுபாடு - திமிசுத்தாரைகள் தொடர்ச்சியாக எரிதல் செயல்முறையுடையவை, ஆனால் துடிப்புத்தாரைகள் விட்டுவிட்டு எரியும் செயல்முறை உடையவை.
பகுப்பு:வெப்ப இயந்திரவியல் பாகங்கள் பகுப்பு:தாரைப் பொறிகள்
சுவாமி விஞ்ஞானானந்தர்
சுவாமி விஞ்ஞானானந்தர் ஸ்ரீராமகிருஷ்ணரின் நேரடிச் சீடரும், சுவாமி விவேகானந்தரின் சகோதரத் துறவியும் ஆவார். இவரது இயற்பெயர் ஹரி பிரசன்னா.இவரது தந்தை தாரக்நாத் சட்டோபாத்தியாயர். இவர் 1875 ஆம் ஆண்டு பெல்கேரியாவிலுள்ள ஜெய் கோபால் சேன் என்பவரின் தோட்ட வீட்டில் ராமகிருஷ்ண பரமஹம்சரைச் சந்தித்தார்.இவர் பொறியியலில் (சிவில்) பூனா அறிவியல் கல்லூரியில் பட்டம் பெற்றவர்.
ஈழப் போராட்ட இலக்கியம்
இலங்கையில் தமிழர்களின் தன்னாட்சி உரிமை, மனித உரிமைகள் ஆகியவற்றை மையப்படுத்தி இடம்பெறும் ஈழப்போராட்டச் சூழலில் எழும் ஆக்கங்கள் ஈழப் போராட்ட இலக்கியம் எனலாம். உலகப்புகழ் பெற்ற எதிர்ப்பிலக்கியங்கள் வரிசையில் குறிப்பிடக்கூடியவை ஈழத்து எதிர்ப்பிலக்கியங்கள். மரணத்தில் வாழ்வோம் என்ற கவிதைத் தொகுப்பு அவ்வாறான எதிர்ப்பிலக்கியங்களை தொகுத்து ஈழத்தில் உருவாகிய முதல் நூலாகக் குறிப்பிடப்படக்கூடியது.
வெளி இணைப்பு
பகுப்பு:ஈழப் போராட்ட இலக்கியம் பகுப்பு:ஈழத்துக் கவிஞர்கள்
இந்திய அமைச்சரவைச் செயலாளர்
அமைச்சரவைச் செயலாளர் ( IAST : ) என்பவர் இந்திய அரசின் மிக உயர்ந்த நிர்வாக அதிகாரி மற்றும் இந்தியக் குடியியல் பணிகளின் மிக மூத்த அரசு ஊழியர் ஆவார். ஓர் அமைச்சரவை செயலாளர் குடியியல் பணிகள் கழகம், அமைச்சரவை செயலகம், இந்திய நிர்வாக சேவை (ஐ.ஏ.எஸ்) மற்றும் அரசாங்கத்தின் அலுவல் விதிகளின் கீழ் அனைத்து குடிமைப் பணிச் சேவைகளின் முன்னாள் அலுவலர் தலைவராகவும் உள்ளார். அமைச்சரவைச் செயலாளர் இந்திய ஆட்சிப் பணியின் மிக மூத்த உயரிய பதவியில் உள்ளார், இந்திய முன்னுரிமை வரிசையில் பதினொன்றாவது இடத்தில் உள்ளார். அமைச்சரவைச் செயலாளர் பிரதமரின் நேரடி பொறுப்பில் உள்ளார். 2010 முதல், அமைச்சரவை செயலாளரின் பதவிக்காலம் அதிகபட்சமாக நான்கு ஆண்டுகளாக நீட்டிக்கப்பட்டது.
தோற்றம்
இன்றைய அமைச்சரவையின் முன்னோடி, அக்கால வைசிராயின் நிர்வாக சபை ஆகும். வைஸ்ராய் என்பவர் 1858 முதல் 1947 வரை வைசிராயும் இந்தியத் தலைமை ஆளுநரும் ஆவார். இந்த வைசிராயின் தனிச் செயலாளர் தலைமையில் ஒரு தலைமைச் செயலகம் இருந்தது. முதலில், இந்த செயலகத்தின் பங்கு நிர்வாக சபை தொடர்பான ஆவணங்களை கவனித்துக்கொள்வது மட்டுமேயாக இருந்தது. ஆனால் இந்த நிர்வாக சபையின் கீழ் தனிப்பட்ட துறைகளின் பணிகள் அதிகரித்தபோது, செயலகத்தின் பணிகளும் மிகவும் சிக்கலானவையாக மாறின. வைசிராயின் தனிச் செயலாளர் செயலகத்தின் செயலாளராக அறியப்பட்டார். துறைகளின் பணிகளை ஒருங்கிணைப்பது செயலகத்தின் முக்கியப் பணியாக மாறியது காலப்போக்கில் இந்த  பதவி மிகவும் சக்திவாய்ந்ததாக மாறியது. 1946 ஆம் ஆண்டில், செயலகம் அமைச்சரவைச் செயலகமாகவும், செயலாளர் அமைச்சரவைச் செயலாளராகவும் ஆனார்.
1947 இல் சுதந்திரத்திற்குப் பிறகு, செயலகத்தின் செயல்பாடுகள் பெரிய மாற்றங்களைச் சந்தித்தன. பொருளாதார, பாதுகாப்பு மற்றும் உளவுத்துறை தொடர்பான தொடர் குழுக்கள் அமைச்சரவை செயலகத்தின் கீழ் அமைக்கப்பட்டன. சுதந்திரத்திற்குப் பிறகு உருவாக்கப்பட்ட பெரும்பாலான துறைகள் அமைச்சரவை செயலகத்தின் கீழ் செயல்பட்டு பின்னர் அந்தந்த அமைச்சகங்களுக்கு வழங்கப்பட்டன. குடிமைப் பணி சேவையில் செயலகம் சந்திக்கும் அன்றாடச் சவால்களை எதிர்கொள்ளும் திறன்களும் தகுதியும் இருப்பதை உறுதி செய்வதற்கும், அரசு ஊழியர்கள் நியாயமான மற்றும் ஒழுக்கமான சூழலில் பணியாற்றுவதற்கும்  இந்த அமைச்சரவைச் செயலாளர் பதவியில் இருப்பவரே முழுப் பொறுப்பு ஆகும்.
செயல்பாடுகள் மற்றும் சக்தி
அமைச்சரவை செயலாளரின் செயல்பாடுகள் பின்வருமாறு:அமைச்சரவை செயலகத்திற்கு தலைமை தாங்குகிறார். மத்திய அரசின் தலைமை ஒருங்கிணைப்பாளராக செயல்படுகிறார் இந்திய ஆட்சிப் பணி கள் கழகத்தின் தலைவராக செயல்படுகிறார். இதனுடன் செயலாளர், கூடுதல் செயலாளர் மற்றும் இணை செயலாளர் பதவிகளுக்கு அதிகாரிகளை மேம்படுத்துவது தொடர்பாகப் பரிந்துரை செய்கிறார். நிர்வாக செயலாளர்கள் குழுவின் தலைவராகச் செயல்படுகிறார். மாநிலங்களின் தலைமை செயலாளர்களின் மாநாட்டின் தலைவராகச் செயல்படுவது. நியமனத்திற்கான அமைச்சரவைக் குழுவின் (ஏ.சி.சி) செயலாளர் மற்றும் கூடுதல் செயலாளர் பதவிகளில் உள்ள அதிகாரிகளின் பதவிகளைப் பரிந்துரைப்பது. மூத்த தேர்வு வாரியத்தின் தலைவராக செயல்படுகிறார், இதனால் மத்திய அரசாங்கத்தில் இணை செயலாளர் பதவியில் உள்ள அதிகாரிகளை அமைச்சரவையின் நியமனக் குழுவுக்கு (ஏ.சி.சி) பரிந்துரைக்கிறார். பிரதமரின் மூத்த ஆலோசகராக செயல்படுகிறார்.அமைச்சர்கள் சபைக்கு உதவி வழங்குதல். அமைச்சரவையின் நிகழ்ச்சி நிரலைத் தயாரித்து அதன் கூட்டங்களைப் பதிவு செய்தல். நெருக்கடிகளின் போது நிர்வாகத்திற்கு தொடர்ச்சி மற்றும் உறுதித் தன்மையின் ஒரு கூறுகளை வழங்கவும் செய்கிறார்.
வலது|thumb|350x350px| இந்திய [[நடுவண் தலைமைச் செயலகம் (இந்தியா)|அமைச்சரவை செயலகம் இந்திய அமைச்சரவை செயலாளரின் அலுவலகமாகும் ]]
மேற்கோள்கள்
பகுப்பு:இந்திய ஆட்சிப் பணி அலுவலர்கள் பகுப்பு:இந்திய அரசு அதிகாரிகள்
ஆலமரத்துப்பட்டி அனுமந்தராயப் பெருமாள் கோயில்
ஆலமரத்துப்பட்டி அனுமந்தராயப் பெருமாள் கோயில் தமிழ்நாட்டில் கரூர் மாவட்டம், ஆலமரத்துப்பட்டி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கடகம்பள்ளி சுரேந்திரன்
கடகம்பள்ளி சுரேந்திரன் (Kadakampally Surendran) (பிறப்பு 1954 ஆம் ஆண்டு அக்டோபர் 12) கேரள அரசின் பிணறாயி விஜயனின் முதல் அமைச்சகத்தில் (2016-2021) கூட்டுறவு, சுற்றுலா, தேவஸ்வம் ஆகிய துறைகளின் அமைச்சராகப் பணியாற்றிய ஒரு இந்திய அரசியல்வாதி ஆவார். இந்தியப் பொதுவுடைமைக் கட்சியின் (மார்க்சிசம்) திருவனந்தபுரம் மாவட்டக் குழு செயலாளராகவும் கிட்டத்தட்ட ஒரு பத்தாண்டு காலம் (2007-2016) பணியாற்றினார். கேரள மாநில கூட்டுறவு வங்கியின் தலைவராக பணியாற்றினார் (2006-2008). கேரளாவின் 10வது சட்டமன்ற உறுப்பினராக கழக்கூட்டம் சட்டமன்றத் தொகுதியிலிருந்து 24000-க்கும் அதிகமான வாக்குகள் வித்தியாசத்தில் தேர்ந்தெடுக்கப்பட்டார். மேலும், பிற்படுத்தப்பட்டோர் நலக் குழுவின் தலைவராகவும் இருந்தார் (1996-2001). இவர் 30 ஆண்டுகளுக்கும் மேலாக திருவனந்தபுரத்தில் இடதுசாரி இயக்கம் மற்றும் முற்போக்கான கலாச்சார அமைப்புகளில் தீவிரமாக செயல்பட்டு வருகிறார்.
இந்தியப் பொதுவுடைமைக் கட்சியின் (மார்க்சிசம்) உறுப்பினரான இவர் தற்போது கட்சியின் கேரள மாநிலக் குழு உறுப்பினராக உள்ளார். இவர் திருவனந்தபுரம் மாவட்டத்தில் உள்ள கழக்கூட்டம் சட்டமன்றத் தொகுதியிலிருந்து 15வது கேரள சட்டமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:1954 பிறப்புகள் பகுப்பு:வாழும் நபர்கள் பகுப்பு:திருவனந்தபுரம் மாவட்ட நபர்கள்
தயானந்த சோப்தே
மேற்கோள்கள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:1964 பிறப்புகள்
இலேபியோ அங்ரா
இலேபியோ அங்ரா (Labeo angra) என்பது சைப்ரினிடே குடும்பத்தினைச் சார்ந்த கெண்டை மீன் வகைகளுள் ஒன்றாகும். இம்மீன் பொதுவாக அங்ரா இலேபியோ என்று அழைக்கப்படுகிறது. ஆசியாவைப் பூர்வீகமாகக் கொண்ட இச்சிற்றினம் வங்காளதேசம், மியான்மர், நேபாளம் மற்றும் பாக்கித்தான் நாடுகளில் காணப்படுகிறது. இச்சிற்றினம் ஆப்கானித்தானில் காணப்படுவதாகவும் தெரிவிக்கப்பட்டுள்ளது.
இந்த மீன் அதிகபட்சமாக 22 சென்டிமீட்டர் நீளம் வரை வளரக்கூடியது. தாவர உண்ணி மீனான இலேபியா அங்ரா ஆறுகள், ஏரிகள் மற்றும் குளங்கள் உள்ளிட்ட நன்னீர் வாழ்விட வகைகளில் காணப்படுகிறது.
மேற்கோள்கள்
பகுப்பு:மீன்கள் பகுப்பு:கெண்டை மீன்கள்
கொங்கல் நகரம் ஊராட்சி
கொங்கல் நகரம் ஊராட்சி (Kongalnagaram Gram Panchayat), தமிழ்நாட்டின் திருப்பூர் மாவட்டத்தில் உள்ள குடிமங்கலம் வட்டாரத்தில் அமைந்துள்ளது. இந்த ஊராட்சி, உடுமலைப்பேட்டை சட்டமன்றத் தொகுதிக்கும் பொள்ளாச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3923 ஆகும். இவர்களில் பெண்கள் 1962 பேரும் ஆண்கள் 1961 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
போலந்து இயல் வேதியியல் நிறுவனம்
போலந்து இயல் வேதியியல் நிறுவனம் (Polish Institute of Physical Chemistry, Polish Instytut Chemii Fizycznej) என்பது போலந்தில் உள்ள பல்வேறு அறிவியல் நிறுவனங்களில் ஒன்றாகும். அதன் பெயருக்கு ஏற்றது போல், இயற்பிய வேதியியல் துறையில் முதன்மையான ஆராய்ச்சி நிறுவனம் ஆகும்.
இதில் உள்ள பல்வேறு துறைகளில் மிகவும் குறிப்பிடத்தக்கவை:
வெளி இணைப்புகள்
பகுப்பு:போலந்து பகுப்பு:வேதியியல் நிறுவனங்கள்
எரிக்கா ஏம்தென்
எரிக்கா தோபியாசன் ஏம்தென் (Erika Tobiason Hamden) ஓர் அமெரிக்க வானியற்பியலாளர் ஆவார். இவர் அரிசோனா பல்கலைக்கழகத்திலும் சுட்டீவார்டு நோக்கீட்டகத்திலும் உதவிப் பேராசிரியராக உள்ளார். இவரது ஆய்வு புற ஊதாக்கதிர்க் கட்புலக் காட்சி தொலைநோக்கித் தொழில்நுட்பத்திலும் கருவியாக்கத்திலும் கதிர்நிரல் அளவியாக்கத்திலும் பால்வெளிப் படிமலர்ச்சியிலும் முனைந்துள்ளது. இவர் பால்வெளிப் பருதியின் ஊடகத்தை நோக்குவதற்காக வடிவமைக்கப்படும் புற ஊதா பல்பொருள் கதிர்நிரல்நோக்கி, நெருப்புக் குண்டம்-2 ஆகியவற்றின் அறியலாளராகவும் திட்ட மேலாளராகவும் பணிபுரிந்தார். இவர் 2019 ஆம் ஆண்டு TED ஆய்வுறுப்பினர் ஆவார்.
இளமையும் கல்வியும்
இவர் நியூஜெர்சியில் உள்ள மாண்டிகிளேரில் பிறந்தார். ஆர்வார்டு பல்கலைக்கழகத்தில் வானியற்பியலில் 2006 இல் பட்டம் பெற்றுள்ளார். இவர் ஆர்வார்டு வானியற்பியல் மையத்தில் ஆந்திரூ சுழந்த்கியோர்கியின் மேற்பார்வையின்கீழ் முதுநிலை ஆய்வை முடித்துள்ளார். பட்டம் பெற்றதும் இவர் நியூஜெர்சியில் சமையல்வேலைப் பொறுப்பை ஏற்கும் முன்பு இலண்டனில் உள்ளைலெ கோர்தான் புளூவில் சமையல் பட்டயம் பெற்றுள்ளார். இவர் 2007 இல் கொலம்பியா பல்கலைக்கழகத்தில் முனைவர் பட்ட ஆய்வில் சேர்ந்தார். பிறகு 2014 இல் முனைவர் பட்டத்தை டேவிடு சுச்சிமினோவிச் வழிகாட்டுதலில் ஈட்டியுள்ளார். இவர் காலெக்சு(GALEX ) ஆவணத் தரவுகளைப் பயன்படுத்திப் புற ஊதா பின்னணியுள்ள பால்வெளி விரவலுக்கான புற ஊதா அலைகாணி உருவாக்கம், புற ஊதா கருவியாக்கம்  ஆகிய பணிகளில் ஆய்வு செய்து அவற்றை உருவாக்கினார். இவர் 2011 முதல் 2014 வரை நாசாவின் புவி, விண்வெளி அறிவியல் ஆய்வுத்தகைமையைப் பெற்றுள்ளார்.
வாழ்க்கைப்பணியும் ஆராய்ச்சியும்
இவர் கலிபோர்னியா தொழில்நுட்ப நிறுவனத்தில் முதுமுனைவர் ஆய்வாளராகக் கிறித்தோபர் மாட்டினுடன் சேர்ந்தார். இங்கு இவர் உயர் குத்துநிலை வளிமக் குமிழிக்கான ஊதாக் கதிர்த் தொலைநோக்கியை உருவாக்கினார். இது "மங்கலான பால்வெளி ஊடகச் செம்பெயர்வு உமிழ்வு "  ஆய்வுக்காக உருவாக்கப்பட்டதாகும். இரண்டாம் தீப்பந்துக்கலம்(பயர்பால்-2) என்பது மங்கலான பால்வெளிப் பருதி ஊடகச் செம்பெயர்வு உமிழ்வை புற ஊதாக்கதிர் அலைநீள நெடுக்கத்தில் நோக்கீடு செய்ய வல்லதாகும். இவர் வனியலில் 365 நாட்கள் எனும் காணொலியில் தோன்றியுள்ளார். இவர் 2014 இல் தேசிய அறிவியல் அறக்கட்டளையின் வானியல், வானியற்பியலுக்கான முதுமுனைவர் ஆய்வுநல்கையைப் பெற்றார். இந்த ஆய்வுநல்கை இவருக்கு கெக் அண்ட வலைப் படிமக் கருவிவழியாக செம்பெயர்ச்சி நெடுக்கத்தில் பால்வெளிகளை ஆயும் கருவித் தொகுப்பை உருவாக்கவே தரப்பட்டது. இவர் 2016 இல் சிலிக்கான் காணிகளை அல்லது ஒற்றிகளை உருவாக்கியதற்காக நாசாவின் நான்சி உரோமன் தொழில்நுட்ப ஆய்வுத்தகைமையைப் பெற்ற முதல் பெண்மணி ஆவார் இவர் 2017 இல் செய்முறை இயற்பியலுக்கான இராபர்ட் ஆந்திரூசு மில்லிக்கன் ஆய்வுறுப்பினர் ஆனார். இவர் 2018 இல் அரிசோனா பல்கலைக்கழகத்திலும் சுட்டீவார்டு நோக்கீட்டகத்திலும் புல உறுப்பினராகச் சேர்ந்தார். இங்கு இவர் ஒரு புற ஊதாக்கதிர் சிலிக்கான் காணி அல்லது ஒற்றி ஆய்வகத்தை தோற்றுவித்து இரண்டாம் தீப்பந்துக்கலத்தை(பயர்பால்-2) உருவாக்கும் பணியில் ஈடுபட்டார். மேலும் இங்கு கெக் அண்ட மீள்மின்னணுவாக்கப் படம்பிடிப்பியின் திட்ட அறிவியலாளராகவும் விளங்கினார்.
இவர் பால்வெளிப் பருதி ஊடகத்தின் இலைமன் ஆல்பா செம்பெயர்வு உமிழ்வுக்கான சிலிக்கான் காணி அல்லது ஒற்றி தொழில்நுட்பங்களில் ஆர்வம் பூண்டிருந்தார். இவர் டெல்ட்டா மாசேற்ற மின்னூட்டப் பிணைப்புக் கருவிகளின் தெறிப்பெதிர்ப்புப் பூச்சுகளைப் பற்றிய ஆய்வில் ஈடுபட்டு, இந்தப் பூச்சுகளின் புற ஊதா அலை நெடுக்கத் திறமையை மேம்படுத்த உதவி செய்தார். இந்தப் புதிய தொழில்நுட்பத்தை ஓர்வுசெய்யவே இரண்டாம் தீப்பந்துக்கலம் (பயர்பால்-2) உருவாக்கப்பட்டது. மின்னன்பெருக்க மின்னூட்டப் பிணைப்புக் கருவிகள் தூண்டல், சூழல் மின்னூட்டங்களால் தாக்கமுற வாய்ப்புள்ளதால், அவற்றின் இரைச்சலைச் சிறுமம் ஆக்க, கவனமாக வடிவமைத்த உருவமுள்ள நிறவியைபுக் கடிகாரங்கள் தேவைப்படுகின்றன. இவர் இரண்டாம் தீப்பந்துக்கலத் திட்டத்தில் 2014 ஆம் ஆண்டு முதல் அது ஏவப்பட்ட 2018 செப்டம்பர் 22 ஆம் நாள் வரை பணிபுரிந்தார். இவர் 2018 இல் நியூமெக்சிகோ நகர த்துப் போர்ட் சம்மர் பகுதியில் இரண்டாம் தீப்பந்துக்கலக் கருவியைத் தொடுத்துப் பூட்டியபோது உடன் இருந்துள்ளார். அப்போது தீப்ப்ந்துக்கலத்தின் தொலநோக்கி மீது ஒரு பால்கன் பறவை வந்தமர்ந்துள்ளது.
ஏம்தென் கோடார்டு விண்வெளிப் பறப்பு மையத்தின் அண்டத் தோற்ற அறிவியல் பணிக்குழு உறுப்பினர் ஆவார். இவர் 2019 அம் ஆண்டைய TED ஆய்வுத்தகைமைக்குத் தெரிவுசெய்த 20 பேரில் ஒருவர் ஆவார். இவரது TED உரை 2019 ஏப்பிரல் கருத்தரங்க உரைகளில் சிறந்ததாகத் தெரிவு செய்யப்பட்டது. இவ்வுரையை ஒயர்டு இதழ் முழுமையாக வெளியிட்டது.
மேற்கோள்கள்
பகுப்பு:வாழும் நபர்கள் பகுப்பு:அமெரிக்க வானியற்பியலாளர்கள் பகுப்பு:பெண் வானியற்பியலாளர்கள் பகுப்பு:பெண் வானியலாளர்கள் பகுப்பு:அமெரிக்கப் பெண் அறிவியலாளர்கள்
கி. இராகவன்
'''கே. இராகவன் (K. Raghavan) (2 திசம்பர் 1913 - 19 அக்டோபர் 2013), இராகவன் மாஸ்டர்''' என்றும் அழைக்கப்படும் இவர், மலையாள இசை அமைப்பாளராக இருந்தார். ஜி. தேவராஜன், வெ. தட்சிணாமூர்த்தி, பாபுராஜ் ஆகியோருடன், இவர் பெரும்பாலும் மலையாளத் திரைப்பட இசையின் மறுமலர்ச்சிக்கு பெருமை பெற்றார். மலையாளத் திரைப்படப் பாடல்களை அதன் சொந்த தாளங்கள் மற்றும் பாணிகளுடன் பங்களிப்பதில் முன்னோடியாக இருந்தார். அதுவரை மலையாளத் திரைப்படப் பாடல்கள் பிரபலமான இந்தி மற்றும் தமிழ் திரைப்படப் பாடல்கள் மற்றும் பழைய பாரம்பரிய கிருதிகளின் அடிப்படையில் இருந்தன. இவர், மலையாளத் திரைப்பட இசைக்கு ஒரு புதிய திசையையும் அடையாளத்தையும் கொடுத்தார். மலையாளத் திரைப்படங்களில் சுமார் 400 பாடல்களுக்கு இசையமைத்த இவர் கிட்டத்தட்ட நான்கு தசாப்தங்களாக மலையாளத் திரையுலகில் தீவிரமாக இருந்தார்.
சொந்த வாழ்க்கை
இவர், நாட்டுப்புற பாடகர் எம். கிருட்டிணன், நாராயணி ஆகியோருக்கு 1913 திசம்பர் 2 அன்று வடக்கு மலபாரிலுள்ள தலச்சேரியில் பிறந்தார். (மறைந்த) யசோதாவை மணந்த இவருக்கு மூன்று மகள்கள் மற்றும் இரண்டு மகன்கள் உட்பட ஐந்து குழந்தைகள் இருந்தனர். இவர் தனது 99 வயதில் 19 அக்டோபர் 2013 அன்று தலச்சேரியில் காலமானார்.
ஆரம்ப கால வாழ்க்கை
இராகவன், சென்னை மாகாணத்தில் (இன்றைய கேரளா) கண்ணூருக்கு அருகிலுள்ள தலச்சேரியில் எம். கிருட்டிணன், நாராயணிக்கு 1913 இல் பிறந்தார். இவர், தனது சிறுவயதிலிருந்தே பாரம்பரிய இசையைப் படிக்கத் தொடங்கினார். மேலும் ஒரு நல்ல கால்பந்து வீரராகவும் இருந்தார். சென்னை, அனைத்திந்திய வானொலியில் தம்புராக் கலைஞராக இவரது தொழில் வாழ்க்கை தொடங்கியது. 1950ஆம் ஆண்டில் இவர் கோழிக்கோடு வானொலிக்கு மாற்றப்பட்டார். அங்கு இவர் திரைப்படக் கலைஞர்களுடன் தொடர்பு கொண்டார்.
தொழில்
இராகவன் 1954ஆம் ஆண்டு நீலக்குயில் திரைப்படத்தின் மூலம் மலையாளத் திரைப்பட இசையில் ஒரு புதிய போக்கை அமைத்தார். புகழ்பெற்ற பாடலாசிரியரும், இவரது நண்பருமான பு. பாஸ்கரன் படத்தின் பாடல்களை எழுதினார். ஒரு பாடலுக்காக இராகவனே குரல் கொடுத்துள்ளார். கயலரிகாத்து வலயெரின்ஜாப்போல் பாடல் பெரிய வெற்றியைப் பெற்றது.
இசை வாழ்க்கை
நாற்பதாண்டுகளுக்கும் மேலாக நீடித்த ஒரு வாழ்க்கையில், அறுபதுக்கும் மேற்பட்ட மலையாள படங்களுக்கு இசையமைத்துள்ளார். மேலும் இவரது பல இசையமைப்புகள் மலையாளத்தில் எப்போதும் இரசிக்கப்படும் பாடல்களாக இருந்தது. இவர், நாட்டுப்புறக் கூறுகளை மலையாள திரைப்பட இசையில் செலுத்தினார். மேலும் இவரது பழமையான மெல்லிசைகள் அன்றைய பிரபலமான இந்தி தாளங்களை பின்பற்றும் போக்கை மாற்றியமைத்தன. கேரள மக்கள் கலைக் கழகம், அனைத்திந்திய வானொலி போன்றவற்றில் ஒலிப்பரப்பட்ட நாடகங்களுக்கும் பாடல்களை இயற்றினார். மலையாள திரைப்பட இசைக்கு பலவிதமான குரல்களை முயற்சிக்க இவர் துணிந்தார். அவர்களில் பலர் புதியவர்கள். கே. ஜே. யேசுதாஸ், பி. ஜெயச்சந்திரன், மெகபூப், கே. பி. பிரம்மானந்தன், பாலமுரளிகிருஷ்ணா, எம். எல். வசந்தகுமாரி, ஏ. பி. கோமலா, காயத்ரி சிறீகிருட்டிணன், சாந்தா பி நாயர், ஏ. எம். ராஜா, கேபி உதயபானு, எம். ஜி. இராதாகிருட்டிணன், பி. பி. ஸ்ரீனிவாஸ், வாணி ஜெயராம், ஜிக்கி, வி. டி. முரளி, எம். ஜி. ஸ்ரீகுமார், சித்ரா, சுஜாதா மோகன் போன்ற அனைவரும் இவரது இசையில் பாடியுள்ளனர்.
வெளி இணைப்புகள்
பகுப்பு:2013 இறப்புகள் பகுப்பு:1913 பிறப்புகள் பகுப்பு:பத்மசிறீ விருது பெற்ற கலைத் துறையினர் பகுப்பு:கேரள மாநில திரைப்பட விருது வென்றவர்கள் பகுப்பு:மலையாளத் திரைப்பட இசையமைப்பாளர்கள் பகுப்பு:இந்தியத் திரைப்பட இசையமைப்பாளர்கள்
சிவெத்லானா அலெக்சியேவிச்
சிவெத்லானா அலெக்சாந்திரோவ்னா அலெக்சியேவிச் (Svetlana Alexandrovna Alexievich, Светлана Александровна Алексиевич; Святлана Аляксандраўна Алексіевіч பிறப்பு: மே 31, 1948) பெலருசிய புலனறியும் ஊடகவியலாளரும், கவிஞரும், உருசிய மொழி எழுத்தாளரும் ஆவார். இவருக்கு "நமது காலத்தின் துயரம் மற்றும் துணிச்சலின் நினைவுச் சின்னமாக இருக்கும் அவரது எழுத்திற்காக" 2015 ஆம் ஆண்டுக்கான இலக்கியத்திற்கான நோபல் பரிசு வழங்கப்பட்டது. இலக்கியத்துக்கான நோபல் பரிசினைப் பெறும் 14ஆவது பெண் இவராவார்.
வாழ்க்கைக் குறிப்பு
மேற்கு உக்ரைனிய நகரமான ஸ்தானிசுலாவில் பெலருசியத் தந்தைக்கும், உக்ரைனியத் தாயுக்கும் சிவெத்லானா பிறந்தார். சிவெத்லானா பெலருசில் வளர்ந்தார். பள்ளிப் படிப்பை முடித்த பின்னர் பல உள்ளூர் பத்திரிகைகளின் செய்தியாளராகப் பணியாற்றினார். பின்னர் பெலருடிய அரசப் பல்கலைக்கழகத்தில் பயின்று 1972 இல் பட்டம் பெற்றார். பின்னர் மின்ஸ்க் நகரில் வெளியாகும் நேமன் என்ற இலக்கியப் பத்திரிகையின் செய்தியாளராகப் பணியாற்றினார்.
இரண்டாம் உலகப் போர், ஆப்கான் சோவியத் போர், செர்னோபில் அணு உலை விபத்து, சோவியத் வீழ்ச்சி போன்ற நிகழ்வுகளில் பாதிக்கப்பட்டோருடனான தனது நேரடி உரையாடல்களை பத்திரிகைகளில் வெளியிட்டார். பெலருசின் லூக்கசென்கோ அரசின் ஆட்சியில் பெரிதும் பாதிப்புக்குள்ளான இவர், 2000 ஆம் ஆண்டில் பெலருசில் இருந்து வெளியேறி, பாரிசு, பெர்லின் நகரங்களில் அரசியல் தஞ்சம் பெற்று வாழ்ந்து வந்தார். 2011 ஆம் ஆண்டில் மீண்டும் மின்ஸ்க் திரும்பினார்.
மேற்கோள்கள்
பகுப்பு:1948 பிறப்புகள் பகுப்பு:வாழும் நபர்கள் பகுப்பு:நோபல் இலக்கியப் பரிசு பெற்றவர்கள் பகுப்பு:பெலருசிய எழுத்தாளர்கள் பகுப்பு:நோபல் பரிசு பெற்ற பெலருசியர்கள் பகுப்பு:நோபல் பரிசு பெற்ற பெண்கள் பகுப்பு:பெண் எழுத்தாளர்கள்
புத்தர் பிறந்தநாள் பூங்கா
புத்தர் பிறந்தநாள் பூங்கா (Buddha Jayanti Park) இந்தியாவிலுள்ள புது தில்லி நகரின் தெற்கு முகட்டில் அமைந்துள்ளது. கெளதம புத்தர் ஞானம் பெற்ற 2500வது ஆண்டு விழாவை முன்னிட்டு இப்பூங்கா உருவாக்கப்பட்டது.
இலங்கையில் இருந்து கொண்டு வரப்பட்ட ஒருபோதி மரக்கன்று இங்கே நடப்பட்டுள்ளது. 1964 ஆம் ஆண்டு அக்டோபர் 25 இல் அப்போது இந்தியாவின் பிரதமராக இருந்த லால் பகதூர் சாசுதிரி இம்மரக்கன்றை அங்கு நட்டார். பூங்காவில் அமைக்கப்பட்டுள்ள ஒரு செயற்கை தீவின் காட்சிக் கூடத்தில் ஒரு முலாம் பூசப்பட்ட புத்தர் சிலை நிறுவப்பட்டுள்ளது. இச்சிலை அக்டோபர் 1993 இல் 14 வது தலாய் லாமாவால் அர்ப்பணிக்கப்பட்டது. ஒவ்வொரு ஆண்டும் மே மாதத்தில் வைகாசிப் பௌர்ணமியன்று இங்கு புத்தர் பிறந்த நாள் வெகு விமரிசையாகக் கொண்டாடப்படுகிறது.
மேற்கோள்கள்
பகுப்பு:புது தில்லி பகுப்பு:இந்தியப் பூங்காக்கள் பகுப்பு:புத்தர் சிலைகள்
வாணியமல்லி கிராமம் சிவன் கோயில்
வாணியமல்லி கிராமம் சிவன் கோயில் தமிழ்நாட்டில் திருவள்ளூர் மாவட்டம், வாணியமல்லி கிராமம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சிவன், பார்வதி சன்னதிகளும், விநாயகர், பிரம்மா, சன்டிகேஸ்வரர், துர்க்கை, நவகிரகம் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. கார்த்திகை மாதம் தீபம் முக்கிய திருவிழாவாக நடைபெறுகிறது. பங்குனி மாதம் உற்சவம் திருவிழாவாக நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கலைச்சொல்லியல்
கலைச்சொல்லியல் (Terminology) என்பது துறைசார்ந்த சொற்களான கலைச்சொற்களின் உருவாக்கம், அவ்வுருவாக்கம் தொடர்பான கோட்பாடுகள், கலைச்சொல் சீர்தரப்படுத்தல், கலைச்சொல் தொடர்பான நோக்குநூல் உருவாக்கம், கலைச்சொல் அகரமுதலி உருவாக்க நெறிமுறைகள், கலைச்சொல் அகரமுதலிகள் பற்றிய ஆய்வு என்னும் பல்வேறு நடவடிக்கைகளையும் அந்நடவடிக்கைகளின்போது உருவாகும் கோட்பாடுகளையும் உள்ளடக்கிய அறிவுப்புலம் ஆகும். ஆனாலும், பலர் இன்னும் அதைத் தனியான ஒரு அறிவுத்துறையாக ஏற்றுக்கொள்வது இல்லை. அவர்கள் இதை, மொழியியல், ஏரணம், மெய்ப்பொருளாய்வு, தகவலியல், பிற அறிவுத்துறைகளின் சிறப்புத் துணைத்துறைகள் என்பவற்றோடு தொடர்புடைய ஒரு பல்துறை ஆய்வுக்களமாகவே கொள்கின்றனர். மேலும், தனியானதொரு அறிவுத்துறைக்கு அடிப்படையாக இருக்க வேண்டிய தனியான கோட்பாடு, வழிமுறைகள் போன்றவை கலைச்சொல்லியலுக்கு இல்லை என்பதும் அவர்களது கருத்தாக உள்ளது. ஆனால், கலைச்சொல்லியல் ஒரு தனியான அறிவுத்துறைக்கான எல்லா நிபந்தனைகளையும் பூர்த்தி செய்வதாகக் கூறுகின்றனர்.
வரலாறு
கலைச்சொல்லும். அது தொடர்பான பல நடவடிக்கைகளும் ஒரு அண்மைக்காலத் தோற்றப்பாடு அல்ல. மிகப் பழைய காலத்தில் இருந்தே கலைச்சொல் குறித்த உணர்வு இருந்து வந்திருக்கிறது. எனினும், 19 ஆம் நூற்றாண்டின் இறுதிப் பகுதியிலேயே இது குறித்த முறையான ஆய்வுகள் முன்னெடுக்கப்பட்டன. 20 ஆம் நூற்றாண்டின் முன்பகுதியில் ஆசுத்திரியாவைச் சேர்ந்த யூஜீன் வூசுட்டர் என்னும் மின் பொறியாளர் கலைச்சொல் குறித்த ஆய்வுகளை மேற்கொண்டு, பொதுக் கலைச்சொற் கோட்பாடு என அறியப்படும் கலைச்சொற் கோட்பாடு ஒன்றையும் உருவாக்கினார். இதனால், இவரைக் கலைச்சொல்லியலின் தந்தை எனக் குறிப்பிடுவது உண்டு. கோட்பாட்டு உருவாக்கத்தில் மட்டுமன்றிக் கலைச்சொற்களைத் தரப்படுத்துவது தொடர்பிலும் ஆர்வம் கொண்டிருந்த வூசுட்டர், பல ஆய்வுகளை முன்னெடுத்ததோடு, நடைமுறையில் கலைச்சொற்களைத் தரப்படுத்தலைச் செயற்படுத்தும் முயற்சிகளிலும் தீவிரமாக ஈடுபட்டார். 1931 ஆம் ஆண்டில் கலைச் சொற்களைப் பன்னாட்டளவில் தரப்படுத்துதல் என்னும் நூலை வூசுட்டர் எழுதி வெளியிட்டார்.
1951 ஆம் ஆண்டில், பன்னாட்டுத் தரப்படுத்தல் அமைப்பின் கீழ் கலைச்சொற்களைத் தரப்படுத்தல் தொடர்பான ஆவணங்களை உருவாக்கும் நோக்குடன் தொழில்நுட்பக் குழு-37 என்னும் பெயரில் ஒரு குழு அமைக்கப்படுவதற்கு இந்நூல் ஏதுவாக அமைந்தது. இக்குழு 1967 ஆம் ஆண்டில் தனது முதலாவது ஆவணத்தை வெளியிட்டது. அதன் பின்னர் இன்றுவரை கலைச்சொற்களைத் தரப்படுத்துவது தொடர்பில் பல ஆவணங்கள் வெளியிடப்பட்டுள்ளன.
1971ல், யுனெசுக்கோ, ஆசுத்திரியத் தர நிறுவனம் ஆகியவற்றுக்கு இடையிலான ஒரு ஒப்பந்தத்தின் மூலம் பன்னாட்டுக் கலைச்சொல் தகவல் மையம் (இன்ஃபாடேர்ம் - Infoterm) உருவானது. இது, துறைசார் தொடர்பாடல், அறிவுப் பரிமாற்றம் ஆகியவற்றை மேம்படுத்தல், பன்மொழி அறிவுச் சமூகங்களின் பங்களிப்பை ஊக்குவிப்பதற்கான உள்ளடக்கங்களை வழங்குதல் போன்ற நோக்கங்களைக் கொண்டிருந்தது.
கலைச்சொல்லியலின் கூறுகள்
முன்னர் கலைச்சொல்லியல் என்பது கலைச்சொற்களைப் பற்றிய ஆய்வு என்ற அளவிலேயே இருந்தது. ஆனால், தற்காலத்தில் இதன் பரப்பு விரிவடைந்துள்ளது. கலைச்சொல்லியல் என்பது, கலைச்சொற்களின் சேகரிப்பு, விபரிப்பு, முறைப்படுத்தல், வழங்கல் ஆகியவற்றோடு தொடர்புடைய ஆய்வு, செயற்பாடுகள் என்பவற்றை உள்ளடக்கிய ஒரு அறிவுப் புலம் எனப்படுகிறது. தற்காலத்தில் கலைச்சொல்லியலில் பின்வருவன அடங்குகின்றன.
இந்த அடிப்படையில் தற்காலக் கலைச்சொல்லியல் கலைச்சொல் அகரமுதலி உருவாக்கம், கலைச்சொல்லாக்கம், கலைச்சொல் தரப்படுத்தல், கலைச்சொல்லியல் திட்டமிடல், கலைச்சொல்லியல் கொள்கை, கலைச்சொல்லியல் கோட்பாடு போன்ற பல்வேறு கூறுகளைத் தன்னகத்தே கொண்டு விளங்குகிறது.
கலைச்சொல் அகரமுதலி உருவாக்கம்
கலைச்சொல் அகரமுதலி உருவாக்கம் என்பது புழக்கத்தில் உள்ள கலைச்சொற்களைச் சேகரித்து அவற்றுக்கான விளக்கங்களுடன் அகரமுதலி வடிவில் ஒழுங்குபடுத்தி வெளியிடுவது ஆகும். கலைச்சொல் அகரமுதலிகள் பொதுவாகத் துறைவாரியாகவே உருவாக்கப்படுகின்றன. முந்திய கலைச்சொல் அகரமுதலிகள் அச்சிட்டுப் புத்தக வடிவிலேயே வெளிவந்தன. தகவல் தொழில்நுட்பத்தின் வளர்ச்சியினால், இணையவழிக் கலைச்சொல் அகரமுதலிகளும் தற்போது பரவலாகப் பயன்பட்டு வருகின்றன. துறைசார் மாணவர்கள், ஆசிரியர்கள், வல்லுனர்கள், ஆய்வாளர்கள் போன்றோருக்கும், பிறருக்கும் உசாத்துணையாகப் பயன்படுவது ஒருபுறம் இருக்க, ஒவ்வொருவரும் தாம் விரும்பியபடி கலைச்சொற்களைப் பயன்படுத்தாமல், கலைச்சொற்களில் ஒருங்கிணைவு ஏற்படுவதற்கு இவ்வாறான அகரமுதலிகள் துணை செய்கின்றன.
உசாத்துணைகள்
பகுப்பு:கலைச்சொல்லியல் பகுப்பு:பயன்பாட்டு மொழியியல்
சுவாமி சிவானந்தர் (ராமகிருஷ்ணரின் சீடர்)
சுவாமி சிவானந்தர்  ஸ்ரீராமகிருஷ்ணரின் நேரடிச் சீடரும், சுவாமி விவேகானந்தரின் சகோதரத் துறவியும் ஆவார். இவரது இயற்பெயர் தாரக்நாத் கோஷால்.இவரது பெற்றோர் ராம்கனாய் கோஷால், வாமசுந்தரி. இவர் 1880 ஆம் ஆண்டு மே/ஜூன் மாத சனிக்கிழமை கல்கத்தாவிலுள்ள ராமசந்திர தத்தர் என்பவரின் வீட்டில் ராமகிருஷ்ண பரமஹம்சரைச் சந்தித்தார்.
மேற்கோள்கள்
பகுப்பு:ராமகிருஷ்ணரின் பதினாறு துறவிச் சீடர்கள் பகுப்பு:1854 பிறப்புகள் பகுப்பு:1934 இறப்புகள் பகுப்பு:இந்து மெய்யியலாளர்கள்
ரூடி ஸ்டைன்
ரூடி ஸ்டைன் ( Rudi Steyn , பிறப்பு: சூன் 30 1967), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், ஒரு ஒருநாள் பன்னாட்டுத் துடுப்பாட்டப் போட்டியிலும் 129 முதல்தர துடுப்பாட்டப் போட்டிகளிலும், 157 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1995 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 	1995 ல் ஒருநாள் பன்னாட்டுத் துடுப்பாட்டப் போட்டியிலும் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1967 பிறப்புகள் பகுப்பு:வாழும் நபர்கள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
சரீனா (கலைஞர்)
சரீனா ஆசுமி (Zarina Hashmi) (16 ஜூலை 1937 - 25 ஏப்ரல் 2020), தொழில்ரீதியாக சரீனா என்று அழைக்கப்படும் இவர், நியூயார்க் நகரத்தை தளமாகக் கொண்ட ஒரு இந்திய அமெரிக்கக் கலைஞரும் அச்சு தயாரிப்பாளரும் ஆவார். இவரது பணி வரைதல், அச்சு தயாரித்தல் மற்றும் சிற்பம் வரை பரவியுள்ளது. குறைந்தபட்ச கலை இயக்கத்துடன் தொடர்புடையது, பார்வையாளரிடமிருந்து ஆன்மீக எதிர்வினையைத் தூண்டுவதற்காக இவரது பணி சுருக்க மற்றும் வடிவியல் வடிவங்களைப் பயன்படுத்தியது.
சுயசரிதை
சரீனா, 16 ஜூலை 1937 இல் பிரித்தானிய இந்தியாவின் அலிகர் நகரில் அலிகர் முஸ்லிம் பல்கலைக்கழகத்தின் ஆசிரியர் சேக் அப்துர் ரசீத் மற்றும் ஒரு இல்லத்தரசி பக்மிதா பேகம் ஆகியோருக்குப் பிறந்தார். சரீனா 1958 இல் அலிகார் முஸ்லிம் பல்கலைக்கழகத்தில் கணிதத்தில் பட்டம் பெற்றார். பின்னர் தாய்லாந்திலும், பாரிஸில் உள்ள அட்லியர் 17 நிறுவனத்திலும், ஸ்டான்லி வில்லியம் ஹெய்டரிடமும், மற்றும் ஜப்பானின் டோக்கியோவில் உள்ள அச்சுத் தயாரிப்பாளர் டோஷி யோஷிடாவிடமும் பயிற்சி பெற்றார். இவர் நியூயார்க் நகரில் வசித்து வந்தார்.
பணிகள்
1980 களில், நியூயார்க் பெண்ணியக் கலை நிறுவனத்தின் குழு உறுப்பினராகவும், கற்றலுக்கான மகளிர் மையத்தில் காகித தயாரிப்பு பட்டறைகளின் பயிற்றுவிப்பாளராகவும் பணியாற்றினார். பெண்ணிய கலை இதழான ஹெரெசிஸின் ஆசிரியர் குழுவில் இருந்தபோது, "மூன்றாம் உலகப் பெண்கள்" பிரச்சினைக்கு பங்களித்தார்.
இறப்பு
25 ஏப்ரல் 2020 அன்று ஆல்சைமர் நோயின் சிக்கல்களால் இலண்டனில் சரீனா இறந்தார்.
16 ஜூலை 2023 அன்று, சரீனாவின் 86வது பிறந்தநாளை நினைவுகூரும் வகையில் இவரது படைப்புகளால் ஈர்க்கப்பட்ட கூகுள் கேலிச்சித்திரத்தை வெளியிடப்பட்டது.
பழைய காட்பாடி வரதராஜப் பெருமாள் கோயில்
பழைய காட்பாடி வரதராஜ பெருமாள் கோயில் தமிழ்நாட்டில் வேலூர் மாவட்டம், பழைய காட்பாடி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வரதராஜ பெருமாள், ஸ்ரீதேவி பூதேவி சன்னதிகளும், ஆஞ்சநேயர், விநாயகர், சக்கரத்தாழ்வார், பெருந்தேவி தாயார், ஆண்டாள் உபசன்னதிகளும் உள்ளன. இக்கோயிலில் ஐந்து நிலை கொண்ட ராஜகோபுரம் உட்பட மொத்தம் ஐந்து கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. வைகுண்ட ஏகாதசி மாதம் புரட்டாசி (சனி ) முக்கிய திருவிழாவாக நடைபெறுகிறது.
மேற்கோள்கள்
பகுப்பு:வேலூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஒய். வி. ராவ்
'''ஒய். வி. ராவ் எனப்படும் எறகுடிப்பட்டி வரத ராவ்' (Yaragudipati Varada Rao'', 30 மே 1903 – 13 பெப்ரவரி 1973), என்பவர் ஒரு இந்தியத் திரைப்படத் தயாரிப்பாளர், இயக்குநர், மேடை நாடக நடிகர், திரைக்கதை ஆசிரியர், படத்தொகுப்பாளர், நடிகர் ஆவார். இவர் தமிழ், தெலுங்கு, கன்னட திரைப்படங்களில் பணியாற்றியதற்காக அறியப்படுகிறார். தெலுங்கு திரைப்படங்களின் முன்னோடிகளில் ஒருவரான, ராவ் ஊமைப்படங்களில் நடிப்பதற்காக கோலாப்பூர் மற்றும் மும்பை செல்லும் முன் ஒரு சில மேடை நாடகங்களில் நடித்தார்.
பம்பாயிலிருந்து மதாராசுக்குத் திரும்பிய, ராவ் அந்நாளின் மவுனப்பட இயக்குநர் ரகுபதி பிரகாஷ் என்பவரால் கதாநாயகனாக அறிமுகமானார். சிவகங்கை ஏ. நாராயணன் என்ற புகழ்பெற்ற தமிழ் மவுனப் பட முன்னோடி தயாரித்த அந்தப் படம் கருட கர்வபங்கம் அதன்பிறகு கஜேந்திர மோட்சம், ரோஸ் ஆப் ராஜஸ்தான் போன்ற படங்களில் நடித்த ராவ்,  அதன் பிறகு மவுனப் படங்களை இயக்க ஆரம்பித்தார்  பாண்டவ நிர்வணா (1930), பாண்டவ அஞ்ஞாதவாசா (1930), ஹரி மாயா (1932) போன்ற படங்களை இயக்கினார். 1940 இல் தெலுங்கின் தலைசிறந்த படைப்பான விஸ்வ மோனி படத்தை இயக்கினார். ராவ் மற்றும், ஆர் எஸ் பிரகாஷ் ஆகியோர் இணைந்து பல புராணத் திரைப்படங்களை தயாரிப்பது வெளியிட்டனர்; நந்தனார், கஜேந்திர மோட்சம், மச்சவதாரம் போன்ற படங்களை வெளியிட்டனர். தங்கள் தெலுங்கு தயாரிப்புகளில் சமயப் பாத்திரங்கள், நீதி, ஒழுக்க நெறிகள் ஆகிய மூன்று விசயங்கள் இருக்கக்கூடியவாறு படங்களை தயாரித்தனர்.
தனிப்பட்ட வாழ்க்கை
வை. வி. ராவ் அப்போதைய சென்னை மாகாணத்தின் நெல்லூரில் 1903 இல் பிறந்தவர். 1920களின் பிற்பகுதியில், மதறாசுக்கு இடம் பெயர்ந்து கன்னடத் திரைப்படங்களில் தீவிரமாக இயங்கினார். இவர் லவங்கி படத்தில் இயங்கியபோது குமாரி ருக்மணியை திருமணம் செய்து கொண்டார். திரைப்பட நடிகை லட்சுமி இவர்களின் மகளாவார்.
கன்னட திரைப்படம்
1932, இல் பெங்களூரில் இருந்த மார்வாடி தொழிலதிபரான, சாமனல் டோங்ரி என்பவர் மூவி டோன் என்ற திரைப்பட தயாரிப்பு நிறுவனத்தைத் துவக்கினார். இவரின் நிறுவனம் கன்னடத்தின் முதல் பேசும் திரைப்படமான சதி சுலோக்‌ஷனா என்ற வெற்றிப்படத்தை ராவின் இயக்கத்தில் தயாரித்து வெளியிட்டது. இது ரூபாய் 40,000 செலவில் தயாரிக்கப்பட்டது. கோலாபூரின் சத்திரபதி சினிடோனில் எட்டு வாரங்கள் படப்பிடிப்பு நடத்தி ராவ் இப்படத்தை இயக்கினார். இதன் பிறகு இவர் ஹரி மாயா (1932) என்ற படத்தை இயக்கினார். இந்தப் படத்தில் ராவின் முதல் மனைவியான ராஜம் நடித்தார்.
தமிழ்த் திரைப்படங்கள்
ராவ் 1937 இல் சிந்தாமணி இயக்கி, அதில் நடித்துப் பெரும் புகழ் பெற்றார். இந்தப்படம் மிகப்பெரிய வெற்றியை அடைந்து தமிழ்த் திரைப்பட வரலாற்றில் சாதனை படைத்தது. இந்தப் படத்தில் நடித்த தியாகராஜ பாகவதர் அதன்பிறகு தமிழ்த் திரையுலகின் உச்ச நட்சத்திரமானார். இதன் பிறகு இவர் லவங்கி (1946), என்ற படத்தை இயக்கினார் இது கவிஞர் பண்டித ஜெகன்னாதர் வாழ்க்கையை அடிப்படையாகக் கொண்ட ஒரு வரலாற்றுப் படமாகும். 1948 இல் ராம்தாஸ் தமிழ்த் திரைப்படத்தை இயக்கி அதில் முக்கிய பாத்திரமேற்று நடித்தார். பின்னர் இவர் தமிழில் இயக்கிய பல படங்கள் வெற்றிப்படங்களாகும்.
வெளி இணைப்புகள்
பகுப்பு:1903 பிறப்புகள் பகுப்பு:1973 இறப்புகள் பகுப்பு:தெலுங்கு மக்கள் பகுப்பு:தமிழ்த் திரைப்பட இயக்குநர்கள் பகுப்பு:தெலுங்குத் திரைப்பட இயக்குநர்கள் பகுப்பு:கன்னடத் திரைப்பட இயக்குநர்கள் பகுப்பு:தமிழ்த் திரைப்பட நடிகர்கள் பகுப்பு:தெலுங்குத் திரைப்பட நடிகர்கள் பகுப்பு:கன்னடத் திரைப்பட நடிகர்கள் பகுப்பு:தமிழ்த் திரைப்படத் தயாரிப்பாளர்கள் பகுப்பு:நெல்லூர் மாவட்ட நபர்கள்
விவிலியத்தில் இறைவனின் பெயர்கள்
கிறித்தவ சமயத்தின் இறைநூலான விவிலியத்தில் இறைவனின் பெயர்கள் பல உள்ளன. இந்தப் பெயர்கள் எல்லாம் சில காலங்கள் பயன்படுத்தப்பட்டு நூல்களில் இடம் பெற்றன. ஆனால் காலப்போக்கில் கிறித்துவ மதத்திற்கான இறைவன் பெயர்கள் பல வழக்கத்திலிருந்து மறைந்து போய்விட்டன. அதன் பிறகு மொழிகளுக்கேற்பவும் பண்பாடுக்கேற்பவும் இறைவனின் பெயர் உருவாக்கப்பட்டுப் பயன்படுத்தப்பட்டு வருகின்றன.
காரணப் பெயர்கள்
பழைய ஏற்பாட்டு நூல்கள் வேவ்வேறு காலங்களில் எழுதப்பட்டன. இவற்றில் காலத்திற்கேற்பவும், கருத்தின் அடிப்படையிலும் எபிரேய மொழியில் எழுதப்பட்ட பழைய ஏற்பாட்டில் யூதர்களின் கடவுளுக்கு பயன்படுத்தப்பட்ட பதம் “ஏல்” (El) என்பதாகும். இதன் பொருள் “வல்லமையுள்ளவர்”. இதிலிருந்து “எல்கானா”, “சாமுவேல்”, “இஸ்ரயேல்”, “பெத்தேல்” என்ற பெயர்கள் வந்தன. இஸ்ரயேலரின் கடவுளைக் குறிக்க இந்த பதம் பழைய ஏற்பாட்டில் 221 முறை கையாளப்பட்டுள்ளது. பலமுறை இந்த ஏல் பதத்துடன் ஓர் அடைமொழியையும் சேர்த்துக் கொண்டனர். எடுத்துக்காட்டாக, “ஏல் ஷாடை” (El Shaddai) "எல்லாம் வல்ல கடவுள்” (எண் 24-4), “ஏல் எலியோன்” (El Elyon) "உன்னதமான கடவுள்” (தொநூ 14:18). ஏல் என்பதின் இன்னுமொரு மரியாதைப் பதம் “ஏலோஹிம்” (Elohim) ஆகும். இந்த வார்த்தை பழைய ஏற்பாட்டில் 2,000 முறைக்கு மேல் உபயோகிக்கப்பட்டிருக்கிறது. இவைகள் எல்லாம் கடவுளின் காரணப் பெயர்களாகும்.
இடுகுறிப் பெயர்
இஸ்ரவேலரின் கடவுளின் சொந்தப் பெயர் அல்லது இடுகுறிப் பெயர். எபிரேய மொழியில் “யாவே” (YHWH - Yahweh), அதாவது “இருக்கின்றவர் நானே” (வி.ப 3:14) என்பதாகும். இப்பதம் பழைய ஏற்பாட்டில் ஏறக்குறைய 6661 முறை உபயோகிக்கப் பட்டிருக்கிறது.
உச்சரிக்கப்படாத பெயர்
இறைவாக்குரைஞர் எலியா பலியை வானத்திலிருந்து வந்த நெறுப்பு எறித்த போது, மக்கள் எல்லாரும் “யாவேஹூ ஏலோஹீம்” எனச் சத்தமிட்டார்கள். “யாவேயே கடவுள்” என்பது அதன் பொருள். இறைவனின் பெயரை வாயால் உச்சரிப்பது பாவம் என்று யூதர்கள் கருதியதன் காரணமாக, அவர்கள் “யாவே” என்று வருகின்ற இடங்களிலெல்லாம் “அதோனை” என்ற சொல்லை உச்சரித்தனர். எனவே “யாவே” என்ற சொல் எழுத்து வழக்கில் மாத்திரமே நெடுங்காலமாக இருந்து வந்தது. இந்த சொல் பழைய ஏற்பாட்டில் 337 முறை பயன்படுத்தப்பட்டுள்ளது. இன்றும் யூதர்கள் அப்பெயரை உச்சரிப்பது இல்லை. அதன் காரணமாக அதன் உச்சரிப்பும் நாளடைவில் மறந்து போய் பிற்காலத்தில் அச்சொல்லே “யெகோவா” என்றும் உச்சரிக்கப்பட்டுள்ளது. யெகோவா என்னும் பதம் மூலமொழியில் இல்லை.
வேறு பெயர்கள்
புதிய ஏற்பாட்டில் கடவுளைக் குறிக்க உபயோகிக்கப்படும் கிரேக்க பதம் “தியோஸ்” (Theos). இது லத்தீன் மொழியில் “டேயுஸ்” என்ற சொல்லோடு சம்பந்தப்பட்டது. பூர்வ ஆரியருடைய மொழிகளெல்லாம் ஒரே இனத்தைச் சேர்ந்த காரணத்தால், இதே சொல் சமற்கிருதத்தில் “தேவ” என்றிருக்கிறது. இப்பதங்களின் வேர்ப்பொருள் “ஒளி” அல்லது “வெளிச்சம்” என்பதாகும்.
கத்தோலிக்கர்கள் உபயோகித்த “சருவேசுரன்” என்ற பதத்தை ராபர்ட் டி நொபிலி அறிமுகம் செய்தார். அதன் பின் சீகன்பால்க் தன் மொழிபெயர்ப்பில் அச்சொல்லை உபயோகித்துள்ளார். எர்னஸ்ட் வால்தர் (Ernst Walther) சர்வேசுரனுக்குப் பதிலாக “பராபரன்” என்ற சொல்லை அறிமுகப்படுத்தினார். இந்த பராபரன் என்ற சொல்லை பப்ரீஷியஸ் தன் மொழிபெயர்ப்பில் பயன்படுத்திக் கொண்டார்.
பயன்படுத்தும் பெயர்கள்
பழைய ஏற்பாட்டில் எபிரேய மொழியில் கடவுளுடைய சொந்தப் பெயர் “யாவே” என்ற சொல்லுக்குப் பதிலாக யூதர்கள் பயன்படுத்திய “அதோனை” என்ற காரணப் பெயரை லத்தீனில் டொமினியஸ் (Dominus) என்றும், ஆங்கிலத்தில் லார்டு (Lord) என்றும், ஜெர்மனியில் ஹெர் (Herr) என்றும் மொழிபெயர்த்துள்ளனர். இது தமிழில் “கர்த்தர்” என்று பப்ரீஷியஸால் மொழிபெயர்க்கப்பட்டுள்ளது. இது “கிரி” என்கிற சமற்கிருத மூலத்திலிருந்து வந்தது. ஆகவே “கர்த்தர்” என்ற பதத்திற்கு “செய்கிறவர்” என்று பொருள் (உதாரணம்: கருமகர்த்தர்). இம்மூலத்திலிருந்து “கருமம்”, “கிரியை” ஆகிய சொற்கள் வருகின்றன. கர்த்தர் என்னும் சொல், “அதிபதி”, “ஆளுகிறவன்”, “ஆண்டவன்” என்னும் பொருளையும் கொடுக்கும்.இப்போது இந்தப் பெயர்களே மொழிகளுக்கேற்றபடி பயன்படுத்தப்படுகின்றன.
ஆதாரம்
பகுப்பு:விவிலியம்
அடிப்பக்கம் (வடிவவியல்)
வடிவவியலில் அடிப்பக்கம் (base) என்பது ஒரு வடிவவியல் வடிவின் உயரத்தை அளக்கும் திசைக்கு செங்குத்தாகவுள்ள அவ்வடிவத்தின் பக்கத்தைக் குறிக்கும். அடிப்பக்கமானது, ஒரு பல்கோணத்திற்கு விளிம்பாகவும், ஒரு பன்முகிக்கு முகமாகவும் அமையும். அடிப்பக்கம் என்ற சொல்லானது முக்கோணங்கள், இணைகரங்கள், சரிவகங்கள், உருளைகள், கூம்புகள், பட்டைக்கூம்புகள், இணைகரத்திண்மங்கள், அடிக்கண்டங்கள் ஆகிய வடிவவியல் வடிவங்களுக்குப் பயன்படுத்தப்படுகிறது.
பரப்பளவு, கனவளவு கணக்கிடலில்
வடிவவியல் வடிவங்களின் பரப்பளவுகளையும் கன அளவுகளையும் கணக்கிடும்போது அவ்வடிவங்களின் அடிப்பகுதியின் நீளம் அல்லது பரப்பளவு பயன்படுத்தப்படுகிறது.
இணைகரத்தின் பரப்பளவானது அதன் அடிப்பக்க நீளம், உயரம் இரண்டின் பெருக்கற்பலனாகும். ஒரு உருளயின் கனவளவு, அதன் அடிப்பக்கப் பரப்பளவு மற்றும் உயரத்தின் பெருக்கற்பலனாகும். சரிவகம், அடிக்கண்டம் போன்ற சில வடிவங்களில் இணையான இரு அடிப்பகுதிகள் இருக்கும். அவையிரண்டுமே கணக்கிடலில் பயன்படுத்தப்படும்.
நீட்டிக்கப்பட்ட அடிப்பக்கங்கள்
ஒரு முக்கோணத்தின் நீட்டிக்கப்பட்ட அடிப்பக்கம்) என்பது அம்முக்கோணத்தின் அடிப்பக்கத்தை உள்ளடக்கிய ஒரு கோடாகும். விரிகோண முக்கோணங்களில் நீட்டிக்கப்பட்ட அடிப்பக்கங்கள் முக்கியமானவை. ஒரு விரிகோண முக்கோணத்தின் குறுங்கோண உச்சியிலிருந்து வரையப்படும் குத்துக்கோடானது அம்முகோணத்திற்கு வெளியே அமைந்து குறுங்கோண உச்சிக்கு எதிர்ப்பக்கத்தின் நீட்டிப்புக்கோட்டைச் சந்திக்கும்.
சு. சுப்பிரமணியம்
'''சு. சுப்பிரமணியம்' (டத்தோ டாக்டர் சுப்பிரமணியம்''  பிறப்பு: அக்டோபர் 25, 1940) மலேசியா எழுத்தாளர்களுள் ஒருவராவார். இவர் டாக்டரும் ஓய்வு பெற்ற மாநிலச் சட்டமன்ற உறுப்பினருமாவார் ம. இ. கா. வின் கெடா மாநிலத் தலைவராக பத்தாண்டு காலமும், மூன்று தவணைகள், சட்டமன்ற உறுப்பினராகவும், ஒரு தவணை மாநில ஆட்சிக் குழு உறுப்பினராகவும் இருந்துள்ளார்.
எழுத்துத் துறை ஈடுபாடு
மலேசியர் இந்தியர் சங்கத்தின் பிரமுகரான இவர், முழு நேர அரசியல் சேவையிலிருந்து ஓய்வு பெற்ற பின் அரசியல் சமுதாயம் சார்ந்த கட்டுரைகள் எழுதி வருகிறார். அவருடைய அரசியல் சமூக அனுபவங்களை உள்ளடக்கிய கட்டுரைகள் "இதயம்" இதழில் 54 வாரங்கள் தொடராக வெளிவந்துள்ளது.
பொதுப் பணிகள்
இவர் ரோட்டரி கிளப்பின் தலைவராகவும் இருந்துள்ளார். தமிழ் எழுத்தாளர்களுக்கு ஊக்குவிப்பு நிதி வழங்கியுள்ளார். தமிழ் எழுத்தாளர் சங்கக் கட்டிடம் அமைவதற்கும் உதவியுள்ளார்.
ஏழு கொடுமுடிகள்
ஏழு கொடுமுடிகள் என்பவை உலகின் 7 கண்டங்களில் உள்ள 7 மிக உயரமான மலைகளின் கொடுமுடிகளைக் (சிகரங்கள்) குறிக்கும். இம்மலைகள் அனைத்திலும் ஏறுவது மலையேறுவதில் பெரிய சாதனையாகக் கருதப்படுகிறது. ரிச்சர்டு பாசு (Richard Bass) என்பாரே இச்சாதனையை முதலில் 1980களில் செய்தார்.
மேற்கோள்கள்
பகுப்பு:மலைகள்
இலேபியோ கவுரசு
இலேபியோ கவுரசு (Labeo kawrus), தக்காண இலேபியோ என அழைக்கப்படும் இந்த மீன் இலேபியோ பேரினத்தினைச் சார்ந்தது. இது இந்திய மாநிலங்களான கர்நாடகா மற்றும் மகாராட்டிரம் பகுதியில் மேற்குத் தொடர்ச்சி மலையின் வடக்குப் பகுதியில் பாயும் கிருஷ்ணா ஆற்றில் மட்டுமே காணப்படுகிறது. இது ஆறுகளின் மேல் பகுதிகளில் காணப்படும் ஏரிகள் மற்றும் நீர்த்தேக்கங்களில் காணப்படுகிறது. இம்மீன் 60 செமீ நீளம் வரை வளரக்கூடும். தென்மேற்கு பருவமழை தொடங்கியவுடன் இனப்பெருக்கம் தொடங்குகிறது. கரிம மற்றும் கனிம மாசுபாடு, வாழ்விட அழிப்பு, அதிகப்படியான மீன் பிடித்தல் காரணங்களால் இவ்வகை மீன்கள் கடுமையாக அச்சுறுத்தப்படுகின்றன. வடக்கு பகுதியில் இம்மீன்களின் எண்ணிக்கை குறைந்து வருவதற்கான சான்றுகள் உள்ளன.
மேற்கோள்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம் பகுப்பு:மேற்குத் தொடர்ச்சி மலையின் விலங்கினங்கள்
இராப்தாடு சட்டமன்றத் தொகுதி
இராப்தாடு சட்டமன்றத் தொகுதி (Raptadu Assembly constituency) என்பது இந்தியாவின் ஆந்திரப் பிரதேச சட்டப் பேரவையின் ஒரு தொகுதி ஆகும். அனந்தபூர் மாவட்டத்தில் உள்ள 6 தொகுதிகளில் இதுவும் ஒன்று.
ஒய். எஸ். ஆர். காங்கிரஸ் கட்சியின் தோப்புதுர்த்தி பிரகாஷ் ரெட்டி தற்போது இத்தொகுதியின் சட்டமன்றத் தொகுதி உறுப்பினர்.
மண்டலங்கள்
ஆத்மகூர், ராப்தாடு, கனகனப்பள்ளி, சி.கே.பள்ளி மற்றும் ராமகிரி மண்டலங்கள், அனந்தபூர் மண்டலம் (பகுதி)
மேற்கோள்கள்
பகுப்பு:ஆந்திரப் பிரதேச சட்டமன்றத் தொகுதிகள் பகுப்பு:அனந்தபூர் மாவட்டம்
தேசிய நெடுஞ்சாலை 51 (இந்தியா)
தேசிய நெடுஞ்சாலை 51 (National Highway 51 (India)) என்பது முழுக்க முழுக்க குஜராத் மாநிலத்திற்குள் செல்லும் ஒரு இந்தியத் தேசிய நெடுஞ்சாலை ஆகும். தே. நெ. 8ஈ துவாரகாவை பவநகருடன் இணைக்கிறது. இந்த நெடுஞ்சாலை 551 கி. மீ. நீளமுடையது.
வழித்தடம்
சிக்னேட்டூர் சோம்நாத் ராஜுலா, மஹுவா, தலஜா, பாவ்நகர் உள்ளிட்ட பெட் துவாரகாவினை இணைக்கிறது.
வெளி இணைப்புகள்
பகுப்பு:இந்திய தேசிய நெடுஞ்சாலைகள்
மினிட்டாங்குடி ஊராட்சி
மினிட்டாங்குடி ஊராட்சி (Minnitangudi Gram Panchayat), தமிழ்நாட்டின் சிவகங்கை மாவட்டத்தில் உள்ள தேவகோட்டை வட்டாரத்தில் அமைந்துள்ளது. இந்த ஊராட்சி, காரைக்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1382 ஆகும். இவர்களில் பெண்கள் 734 பேரும் ஆண்கள் 648 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சிந்தியல் வெண்பா
சிந்தியல் வெண்பா என்பது தமிழ்ப் பா வகைகளுள் ஒன்றான வெண்பா வகைகளுள் ஒன்று. இது மூன்று அடிகளை மட்டுமே கொண்டிருக்கும். இவற்றில் முதல் இரண்டு அடிகள் ஒவ்வொன்றும் நான்கு சீர்களைக் கொண்டு அமைந்திருக்கும். இவ்வாறு நான்கு சீர்களைக் கொண்டுள்ள அடிகள் அளவடிகள் என அழைக்கப்படுகின்றன. சிந்தியல் வெண்பாவின் மூன்றாவது அடி, சிந்தடி என அழக்கப்படும், மூன்று சீர்களைக் கொண்ட அடியாக இருக்கும்.
சிந்தியல் வெண்பாக்களில் இரண்டு வகைகள் உண்டு. அவை, என்பனவாம்.
மேலும் என்னும் பாகுபாடுகளும் உண்டு. இன்னிசைச் சிந்தியல் வெண்பா, நேரிசைச் சிந்தியல் வெண்பா விளக்கங்களில் ஒரு விகற்பச் சிந்தியல் வெண்பாக்கள் காட்டப்பட்டுள்ளன. இங்குப் பல விகற்பச் சிந்தியல் வெண்பாக்கள் காட்டப்பட்டுள்ளன.
மேற்கோள்
பகுப்பு:வெண்பா
இம்பா மாவட்டம்
இம்பா மாவட்டம் பிஜி நாட்டின் விட்டிலெவு தீவின் வடமேற்குப் பகுதியில் உள்ளது. இந்த மாவட்டத்தில் இம்பா நகரமும் அதைச் சுற்றியுள்ள ஊர்களும் அடங்குகின்றன. இந்த மாவட்டம் மேற்குக் கோட்டத்திற்கு உட்பட்டது. இங்கு கரும்பை பயிரிடுகின்றனர். இங்கு பிஜி இந்தியர்கள் அதிக எண்ணிக்கையில் உள்ளனர்.
சி. இராசா முகம்மது
'''சி. இராசா முகம்மது''' (பிறப்பு: சனவரி 27 1951) கரிவலம் வந்த நல்லூர் என்ற இடத்தில் பிறந்த இவர் ஓய்வுபெற்ற அரச அலுவலரும், எழுத்தாளரும் 2004ல் ம.தி.மு.க. அரசியல் ஆய்வு மைய உறுப்பினரும் பல்வேறு போட்டிகளில் பரிசுகளைப் பெற்றவருமாவார்.
உசாத்துணை
பகுப்பு:தமிழக எழுத்தாளர்கள் பகுப்பு:1951 பிறப்புகள்